efsyn.gr

Λίγες ώρες πριν εκπνεύσει η κατάπαυση πυρός που συμφώνησαν ΗΠΑ και Τουρκία στη ΒΟΑ Συρία, ο υπουργός Εξωτερικών των ΗΠΑ, Μάικ Πομπέο, δηλώνει πως ο πρόεδρος Τραμπ είναι πανέτοιμος για μια στρατιωτική επιχείρηση εναντίον της Τουρκίας, χωρίς να διευκρινίζει τις κόκκινες γραμμές που θέτει η αμερικανική διπλωματία για να μη συμβεί αυτό.

Μιλώντας στο CNBC, ο Μάικ Πομπέο, διευκρίνισε πως «προτιμούμε την ειρήνη από τον πόλεμο» επανέλαβε πως οι οικονομικές κυρώσεις και η διπλωματία προηγούνται πρόσθεσε όμως πως «σε περίπτωση που απαιτείται στρατιωτική δράση, ο πρόεδρος Τραμπ είναι πλήρως προετοιμασμένος να αναλάβει αυτή τη δράση».

Την Τρίτη, 22 Οκτωβρίου, ο πρόεδρος της Ρωσίας Βλαντιμίρ Πούτιν θα συναντηθεί με τον Τούρκο ομόλογό του, Ρετζέπ Ταγίπ Ερντογάν στο Σότσι σε μια συνάντηση που θεωρείται ιδιαίτερα κρίσιμη για τις εξελίξεις στη Συρία.